Djevojka je išla


Napomena

Varijante iz raznih publikacija te istarskih rukopisnih zbirka 

A. Juranić, »Vienčić narodnih pjesama«. Zadar, 1865., str. 55—56 (»Ranjeni junak«), Početni stih: »Brala je divojka«. Pjesma je iz Brseća u Istri. Budući da se dosta razlikuje od primjera u našem izboru, donosimo je ovdje čitavu. A donosimo je i radi njene uspjelosti:
Brala je divojka 
po gore rumen cvet, 
pak se je pribrala 
suhomu javoru.
Pod javorom junak, 
kruto ranjen leži, 
junak glavu digne, 
divojka pobigne.
»Nebeži, divojko! 
Ti ćeš moja biti. 
Va mojoj dolame
dva su svilna žepa:
va prven žepu je
prsten i jabuka,
va drugem žepu je
svilna mahramica. 
Prsten i jabuka, 
neka tebe bude;
s svilnu mahramicu 
povež mi ranicu.
Ako ja mlad umrem 
Bogu milom fala.«
2. Fr. Kurelac, »Jačke ili narodne pesme prostoga i neprostoga puka hrvatskoga po župah šoprunskoj, mošonjskoj i železnoj na Ugrih.« Zagreb, 1871., br. pjesme: 459. Početni stih: »Divojka je brala modar cvit po gori«. Pjesma je iz Male Narde. Nešto proširen motiv. Poslije ozdravljenja junak nudi umjesto sebe svoga brata, no ipak djevojka na kraju dobiva baš njega.

3. Ibid., br. pjesme: 460. Početni stih: ibid. Pjesma je iz Marofa. U ovoj varijanti, kao i u našem primjeru, ostavljena djevojka kune junaka, koji nije izvršio svoje obećanje.

4. Ibid., br. pjesme: 463. Početni stih: »V ravnom polji jedno orihovo drivo«. Pjesma je iz Nove gore. I u njoj junak umjesto sebe nudi brata, ali ova varijanta ne svršava dobro, kao ona pod br. 3. Neodoljiv je sjaj ovih arhaičnih stihova:
Ne biži divojko, za boga te prosim, 
neg pobiraj vračtva, zavijaj ranice.
5. Fr. S. Kuhač, »Južno-slovjenske narodne popievke«. II. Zagreb, 1879., br pjesme: 734 (»Ranjen junak«), Početni stih: »Premudra divojka, mudro cvieće brala«. Pjesma je iz Koprivnice.

6. Ibid., br. pjesme: 735 (ibid.). Početni stih: »Išla je djevojka u goru po vodu«. Pjesma je iz Kapele kraj Bjelovara.

7. Ibid., III., Zagreb, 1880., br. pjesme: 944 (ibid.). Početni stih: »Devojčica mlada modar cvetek brala«. Pjesma je iz Hrvatskog Zagorja.

8 Ibid., br. pjesme: ibid. Početni stih: »Divojka je brala modar cvit po gori«. Pjesma je iz Varaždinskih toplica.

9. »Hrvatske narodne pjesme što se pjevaju po Istri i Kvarnerskih Otocih«. Trst, 1879., br. pjesme: LXXXVIII., II. diel (»Ranjeni junak«). Početni stih: »Divojka je brala«.

10. Ibid., br. pjesme: CXXXI., II. diel (ibid.). Početni stih: »Brala je devojka«. Početak ove varijante sličan početku naše varijante pod br. 1. Mladić ne vara djevojku, nego samo navodi, kako će ona biti nesretna ako on umre.

11. Ibid., br. pjesme: ibid. (ibid.). Početni stih: »Pobirala je Mare«. Pjesma malko isprepletena, ali izgleda s veselim završetkom.

12. K. Štrekelj, »Slovenske narodne pesmi«. I., Ljubljana, 1895.—1898., br. pjesme: 267 (»Nezvesti junak proklet«), Početni stih glasi: »Setala se šetala«. Pjesma je iz Varaždina.

13. Ibid., br. pjesme: 268 (ibid.). Početni stih: »Seće mi se, šeće Nanika divojka«. Pjesma je iz okolice Varaždina.

14. Ibid., br. pjesme: 269 (ibid.). Početni stih: »Divojka je brala madar cvite po gori«. Pjesma je iz okolice Varaždina.

15. Ibid., br. pjesme: 270 (ibid.). Početni stih: »Devojčica mlada moder cvetek brala«. Pjesma je iz Hrvatskog Zagorja.

16. Ibid., br. pjesme: 271(ibid.). Početni stih: »Devojčica mila po gore hodila«. Pjesma je iz Selnika kraj Vinice (okolica Varaždina).

17. Ibid., br. pjesme: 272 (ibid.). Početni stih: »Devojčica brala«. Pjesma je iz Vrbovca u Hrvatskoj.

18. »Istarske narodne pjesme«. Opatija, 1924., I, ženske, (»Ranjeni junak«), br pjesme: 90, str. 94. Početni stih: »Brala je devojka«.

19. Dr. V. Žganec, »Hrvatske narodne pjesme, kajkavske«. Matica Hrvatska Zagreb, 1950., str. 413 (»Neverni junak«), Početni stih: »Večer, dober večer, moja stara majka«. Pjesma je iz Međimurja.

20. Jardas, rkp. INU 251. br. 22. Početni stih: »Trgala j’ divojka drenjule po gore«. Nešto drugačija od uobičajenog načina ostalih varijanata.

Референце

Извор
Istarske narodne pjesme, uredio, napisao uvod i prozumačio Olinko Delorko, Institut za narodnu umjetnost, Zagreb, Narodno stvaralaštvo Istre, knjiga 2, 1960., str. 125-126.

Женске народне песме
Истарске народне пјесме - Делорко